CELEX: 31983R3452
Language: el
Date: 1983-12-06 00:00:00
Title: Κανονισμός (ΕΟΚ) αριθ. 3452/83 της Επιτροπής της 6ης Δεκεμβρίου 1983 για την κατάργηση του κανονισμού (ΕΟΚ) αριθ. 2898/83 περί επαναφοράς της εφαρμογής των δασμών για τη μεθανόλη της διακρίσεως 29.04 Α Ι του Κοινού Δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων

Avis juridique important

|

31983R3452

Κανονισμός (ΕΟΚ) αριθ. 3452/83 της Επιτροπής της 6ης Δεκεμβρίου 1983 για την κατάργηση του κανονισμού (ΕΟΚ) αριθ. 2898/83 περί επαναφοράς της εφαρμογής των δασμών για τη μεθανόλη της διακρίσεως 29.04 Α Ι του Κοινού Δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων  

Επίσημη Εφημερίδα αριθ. L 342 της 07/12/1983 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 3452/83 ΤΗΣ ΕΠΙΤΡΟΠΗΣ  της 6ης Δεκεμβρίου 1983  για την κατάργηση του κανονισμού (ΕΟΚ) αριθ. 2898/83 περί επαναφοράς της εφαρμογής των δασμών για τη μεθανόλη της διακρίσεως 29.04 Α Ι του Κοινού Δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3377/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων κατά το έτος 1983 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 12,  Εκτιμώντας:  ότι ο κανονισμός (ΕΟΚ) αριθ. 2898/83 της Επιτροπής (2) επανέφερε, από τις 22 Οκτωβρίου 1983, την εφαρμογή των δασμών για τη μεθανόλη (μεθυλική αλκοόλη) της διακρίσεως 29.04 Α Ι του Κοινού Δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων·  ότι ο υπολογισμός των καταλογιστικών εγγραφών που δικαιολογούσε την παραπάνω επαναφορά βασίστηκε σε δεδομένα, τα οποία αποδείχθηκαν εσφαλμένα· ότι, μετά από επαλήθευση, διαπιστώθηκε ότι οι εισαγωγές μεθανόλης στην Κοινότητα, καταγωγής Σαουδικής Αραβίας, δεν συνοδεύονταν από πιστοποιητικά καταγωγής σύμφωνα με τους όρους του κανονισμού (ΕΟΚ) αριθ. 3606/82 της Επιτροπής (3) και ότι, για το λόγο αυτό, δεν έτυχαν του ευεργετήματος των γενικευμένων δασμολογικών προτιμήσεων· ότι, επιπλέον, η Σαουδική Αραβία ολοκλήρωσε τις διατυπώσεις που απαιτούνται, για να μπορεί να είναι πράγματι δικαιούχος των δασμολογικών προτιμήσεων, στις 4 Νοεμβρίου 1983·  ότι πρέπει, επομένως, να καταργηθεί, από τις 22 Οκτωβρίου 1983, ο κανονισμός (ΕΟΚ) αριθ. 2898/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2898/83 καταργείται.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 22 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Δεκεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 363 της 23. 12. 1982, σ. 1.  (2) ΕΕ αριθ. L 286 της 19. 10. 1983, σ. 14.  (3) ΕΕ αριθ. L 377 της 31. 12. 1982, σ. 1.